එය වෙනත් ආගමකට හෝ ජාතියකට අපහාස කිරීමක් ලෙස කරන දෙයක් නොවෙයි”  මෙහිදී නල්ලතන්නිය -ශ්‍රීපාද මාර්ගයෙන් ශ්‍රීපාදස්ථානය බලා පැමිණෙන ලක්ෂ සංඛ්‍යාත දෙස් විදෙස් වන්දනාකරුවන්ට අවශ්‍ය සෞඛ්‍යල විදුලියල සනීපාරක්ෂාවල ප්‍රවාහනල මහජන ආරක්ෂාව ඇතුලු පොදු පහසුකම් සැපයිම සම්බන්ධව ශ්‍රීපාදස්ථානාධිපති නානායක හිමියන්ගේ උපදෙස් මත අතිරේක දිස්ත්‍රික් ලේකම්වරුන් විසින් අදාළ අංශ වලට අවශ්‍ය උපදෙස් ලබා දිම සිදු කෙරුනා.වන්දනාකරුවන් අධික දිනවලදී සිදුවන මාර්ග තදබදයේදී ශ්‍රීපාදස්ථානය බලා ගමන් කිරීමට  මරේ හා ලක්ෂපාන තේ වතුයායන්  හරහා ඇති මාර්ග සංවර්ධනය කිරිමද  මෙහිදී සාකච්ඡාවට බඳුන් වුනා.ශ්‍රීපාදස්ථානය බලා මත්ද්‍රව්‍ය, මත් වතුරල,දිරා නොයන පොලිතීන් රැගෙන පැමිණෙන වන්දනාකරුවන්  පරීක්ෂා කිරීම සඳහා පෙර වසරවලදී මෙන්ම මෙවරද මාවුස්සාකැලේ පොලිස් මාර්ග බාධකයේදී පරීක්ෂාවට ලක්කර සියලු රථ වාහන සම්බන්ධව සටහන් ලබා ගන්නා බවත්, වන්දනාකරුවන්ගේ ආරක්ෂාව වෙනුවෙන් නල්ලතන්නිය- ශ්‍රීපාද මාර්ගයේ නල්ලතන්නිය පොලිස්ථානයට අමතරව ගඟුලතැන්න, රතු අම්බලම හා ඉදිකටුපාන යන ස්ථානවල පොලිස් මුරපොළවල් වන්දනා සමය තුළ පවත්වගෙන යන බවත් හැටන් කොට්ඨාශ භාර පොලිස් අධිකාරි බුද්ධි උඩුගමසූරිය මෙහිදී පැවසුවා.අනාරක්ෂිත ජලාශ හා දිය පාරවල්වලින් ස්නානය කිරීමෙන් වැළකී සිටින ලෙස හා පරිසර සුරකිමින්ල මත්වතුර පානයල මත් ද්‍රව්‍ය රැගෙන ඒම ඇතුලු නීති විරෝධී ක්‍රියාවන් වලින් මිඳී වන්දනා ගමනක යෙදෙන ලෙස වන්දනාකරුවන්ට අවශ්‍ය උපදෙස් සෞඛ්‍ය අංශයේ නිලධාරීන් සමග එකාබද්ධව පොලීසිය  මෙවරද දැණුම්වත් කිරීමේ වැඩ සටහන් ක්‍රියාත්මක කරන බවත් පොලිස් අධිකාරිවරයා  වැඩිදුරටත් කියා සිටියා.පැල්මඩුල්ල ගපල්පොත්තාවෙල ශ්‍රීපාද රජමහා විහාරයේ අවාර සමයේ තැන්පත් කර තිබූ සඳාතුක කරඩුවල ශ්‍රී සුමන සමන් දෙවියන්ගේ රන්මුවා පිළිමය ඇතුලු දේවාභරණ දොරට වැඩීමේ උත්සවය දෙසැම්බර් මස:01 දින සිදු කෙරෙනවා.පිරිත් සඡ්ඥායනය ඇතුලු චාරිත්‍රාණුකූල ආගමික වතාවත් වලින් අනතුරුව 02 දා අළුයම් කාලයේ යෙදෙන සුභ නැකත් අනුව ගල්පොත්තාවෙල ශ්‍රීපාද රජමහා විහාරයේ සිට විශේෂ රිය පෙරහැර තුනකින් සමන් දේව ප්‍රථිමාවල සඳාතුක කරඩුව හා දේවාභරණ රැගත් පෙරහැර හැටන්ල රත්නපුර හා බලංගොඩ මාර්ග වලින් පූර්ණ රාජ්‍ය  ගෞරව සහිතව ගමන් ආරම්භ කරන බවත් උඳුවප් පුන් පෝය යෙදෙන 03 දින අළුයම යෙදෙන සුභ නැකත් අනුව සධාතුක කරඩුවල සමන් දේව ප්‍රථිමාව හා දේවාභරණ චාරිත්‍රානුකූල පුද පූජා වලින් අනතුරව ශ්‍රීපාද උඩ මලුවේ තැන්පත් කිරීමෙන් පසුව මෙවර ශ්‍රීපාද වන්දනා සමය ආරම්භ වන බව  ශ්‍රීපාස්ථානාධිපති බෙංගමුවේ ශ්‍රී ධම්මදින්න නායක හිමියෝ  වැඩිදුරටත් පැවසූවා.මෙම අවස්ථාවට  නල්ලතන්නිය කලප්පවෘක්ෂ විහාරාධිපති දෙහිපේ නන්ද හිමියන්ද වැඩම කර සිටියා.නුවරඑළිය දිස්ත්‍රික් පාර්ලිමේන්තු මන්ත්‍රී කේ.කේ. පියදාස අඹගමුව ප්‍රාදේශිය ලේකම් ආර් ටී ජීගසුමණසේකර, හැටන් කොට්ඨාශ හාර පොලිස් අධිකාර බුද්ධි උඩුගමසූරිය, සහකාර පොලිස් අධිකාරිවරුන් වන රංජිත් දසනායක, සමන් පෙරේරා   හා වන ජීවීල වන සංරක්ෂණල ප්‍රවාහන, සෞඛ්‍ය, මහා මාර්ග, නාගරික සංවර්ධන, අඹගමුව ප්‍රාදේශිය සභාව ඇතුලු රාජ්‍ය ආයතන රැසක් නියෝජනය කරමින් උසස් නිලධාරීන් සහ නල්ලතන්නිය වෙළඳ සංගමයේ නියෝජිතයින් ඇතුලු විශාල පිරිසක් සහභාගී වුනා.